
OPĆINSKO VIJEĆE OPĆINE CERNA, na 22. sjednici održanoj  02. 12. 2020. na temelju članka 109. stavak 4. Zakona o prostornom uređenju (NN., br. 153/13, 65/17, 114/18, 39/19 i 98/19), Odluke o izradi II. Izmjena i dopuna Prostornog plana uređenja Općine Cerna (''Službeni vjesnik'' Vukovarsko-srijemske županije) br. 3/20) i članka 29. Statuta Općine Cerna (''Službeni vjesnik'' Vukovarsko-srijemske županije, br. 13/09, 2/13, 8/18), donosi sljedeću

ODLUKU

O DONOŠENJU II. IZMJENA I DOPUNA PROSTORNOG PLANA UREĐENJA OPĆINE CERNA
I. TEMELJNE ODREDBE

Ovom Odlukom donose se II. Izmjene i dopune Prostornog plana uređenja Općine Cerna (''Službeni vjesnik'' Vukovarsko-srijemske županije, broj: 11/2007 i 16/2011.).
II. Izmjene i dopune Prostornog plana uređenja Općine Cerna (u daljnjem tekstu : Plan) sastoje se od knjige-elaborata pod nazivom: ''II. Izmjene i dopune Prostornog plana uređenja Općine Cerna'', broj Plana: 05/2019. godine.

Plan iz stavka 1. ovoga članka izradio je Zavod za prostorno planiranje d.d. Osijek, Vijenac Paje Kolarića 5A.

II. ODREDBE ZA PROVEDBU
Članak 4., mijenja se i glasi:

''U ovome Planu površine za razvoj i uređenje prikazane su u kartografskom prikazu br. 1. "Korištenje i namjena površina" i određuju se za sljedeće namjene:

1.
Površine za razvoj i uređenje naselja:

· građevinsko područje naselja Cerna sa svojim izdvojenim dijelovima (''Cerna'' i ''Blato'') i građevinsko područje naselja Šiškovci,

2. Površine za razvoj i uređenje izvan naselja:

a)
Izdvojena građevinska područja izvan naselja,

· izdvojena građevinska područja izvan naselja ugostiteljsko-turističke i rekreacijske zone ''Cerna'' i ''Perun'',

b)
Površine za iskorištavanje mineralnih sirovina

· eksploatacijsko polje ciglarske gline-postojeće polje Cerna
c)
Poljoprivredno tlo isključivo osnovne namjene

· vrijedno obradivo tlo (P2),

· ostala obradiva tla (P3).

d)
Šuma isključivo osnovne namjene

· gospodarska šuma (Š1).

e)
Ostalo poljoprivredno tlo, šume i šumsko zemljište (PŠ)

f)
Vodne površine

· vodotoci Bosut i Biđ.

g)
Prometne površine''.

U članku 5., alineja 1. mijenja se i glasi:
''-
sva građevinska područja (izgrađeni, neizgrađeni ali uređeni dio i neizgrađeni i neuređeni dio) prikazana su u kartografskim prikazima broj 4.A i 4.B, na kartografskim kartama u mjerilu 1:5.000.


Detaljna namjena građevinskih područja utvrđuje se prostornim planovima užih područja ili na temelju odredbi ove Odluke.''.

Članak 6.,mijenja se i glasi:

''Prometne, energetske i vodnogospodarske građevine određene su funkcijom i kategorijom i prikazane na kartografskim prikazima br. 1.A. i 2.A. do 2.C.
Prostor za prometne i infrastrukturne građevine utvrđuje se na sljedeći način:

-
Za postojeće građevine prostor je utvrđen stvarnom katastarskom česticom i pojasom primjene posebnih uvjeta prema posebnim propisima. Sve postojeće građevine, bilo da se zadržavaju ili uklanjaju, mogu se rekonstruirati pri čemu su moguće izmjene trase u cilju poboljšanja funkcioniranja građevine,
· Trase novih infrastrukturnih građevina su orijentacijske i moguće ih je mijenjati unutar koridora čija ukupna širina iznosi:

-
za planirani višenamjenski kanal Dunav-Sava


    500,0 m,

-
za planirane ceste državnog i županijskog značaja

    100,0 m,

-
za planirane ostale (nerazvrstane) ceste


      20,0 m,

-
koridor biciklističke infrastrukture



     150,0 m,

-
površine za gradnju elektroničkih komunikacija krugovi radijusa R=1000 i R=15000 m,

- 
za vodove vodoopskrbnog i odvodnog sustava


    100,0 m,

- 
za vodove do objekata prikazanih simbolima vezano na stvarni smještaj objekta,

- 
za planirani nadzemni dalekovod prijenosa električne 
 
energije DV 2x400 kV Ernestinovo-Ugljevik utvrđuje se 
Koridor ukupne širini





    500,0 m,
-
za planirani DV 35 kV Cerna-Babina Greda


    100,0 m.''.

Širina koridora iz stavka 2. ovoga članka utvrđuje se simetrično u odnosu na os infrastrukturne građevine, prikazane u kartografskom prikazu.
Iznimno, širine novih infrastrukturnih koridora iz stavka 2. ovoga članka ne primjenjuju se u građevinskim područjima unutar kojih su koridori utvrđeni u kartografskim prikazima građevinskih područja br. 4.A. Cerna i 4.B. Šiškovci, kao ni u dijelovima gdje je planirana infrastruktura unutar koridora višenamjenskog kanala Dunav-Sava.
Područja za smještaj samostojećih antenskih stupova omeđena su kružnim prstenom, a granicom područja smatra se os nacrtanog kružnog prstena.''.

Članak 8., mijenja se i glasi:

''U ovome Planu utvrđuju se sljedeća područja posebnih ograničenja u korištenju:

· zaštićena kulturna dobra,

· područje intenziteta potresa VII stupnja MCS ljestvice, 

· vodozaštitno područje regionalnog crpilišta ''Cerna'',

· inundacijski pojas uz vodotoke Bosut i Biđ, te kanale Berava, Kaluđer i istočna Berava,

· koridori za planirane infrastrukturne građevine.

Područja posebnih ograničenja iz stavka 1. ovoga članka, alineje 1., 2., 3. i 5.., prikazana su na kartografskom prikazu br. 3. ''Uvjeti korištenja''. ''.

Članak 9., mijenja se i glasi:

''Područja posebnih ograničenja u korištenju detaljnije se utvrđuju na sljedeći način:
· zaštićena kulturna dobra na temelju akata o zaštiti,

· vodo zaštitno područje crpilišta na temelju Odluke o zonama sanitarne zaštite crpilišta donesene sukladno posebnom propisu,
· granicu inundacijskog pojasa utvrđuje ustanova s javnim ovlastima nadležna za vodnogospodarstvo. ''.
U članku 12., stavak 2., briše se.
Članak 13., mijenja se i glasi:

''U koridorima planiranih prometnica i infrastrukture, čije širine su utvrđene u članku 6. ove Odluke ne mogu se do utvrđivanja točne trase i lokacije planirati i graditi stambene i gospodarske građevine koje se sukladno odredbama ove Odluke mogu graditi van građevinskih područja.

Na prostoru određenom za koridore i lokacije prometnih i drugih infrastrukturnih građevina, a koji preostane nakon izgradnje građevine, prestaje ograničenje iz stavka 1. ovoga članka.

Ograničenja iz stavka 1. ovog članka ne odnose se na područja za smještaj samostojećih antenskih stupova i koridore biciklističke infrastrukture.''.

Članak 14., mijenja se i glasi:

''Građevine od važnosti za Državu i Županiju utvrđene su posebnim propisom.''.
Članak 15., briše se.

U članku 17., riječi: ''i 15.'',  brišu se.

U članku 18., iza riječi: ''U građevinskom području naselja'', dodaju se riječi: ''i izdvojenom dijelu građevinskog područja naselja''.

U članku 19., u stavku 1., riječi: ''stalnog stanovanja'', brišu se.

U Stavak 2., riječi: ''U građevinskim područjima naselja povremenog stanovanja'', zamjenjuju se riječima: '' U izdvojenom dijelu građevinskog područja naselja Cerna ''Blato“ te riječi: ''građevine povremenog stanovanja,'', zamjenjuju se riječima: ''obiteljske stambene građevine, građevine''.

Članak 22., mijenja se i glasi:

''Građevna čestica je čestica zemljišta s pristupom na prometnu površinu koja je izgrađena ili koju je potrebno u skladu s uvjetima odredbi ove Odluke utvrditi oblikom i površinom od jedne ili više čestica zemljišta ili njihovih dijelova te izgraditi odnosno urediti.

Građevna čestica ima direktan pristup na prometnu površinu ako je širina regulacijskog pravca min. 3,0 m. Iznimno, građevna čestica na kojoj su postojeće legalno izgrađene građevine može imati osiguran pristup na drugi način (služnost prolaza preko druge čestice i sl.).
Površina javne namjene je svaka površina čije je korištenje namijenjeno svim i pod jednakim uvjetima (javne ceste, nerazvrstane ceste, ulice, biciklističke staze, pješačke staze i prolazi, trgovi, tržnice, igrališta, parkirališta, groblja, parkovne i zelene površine u naselju, rekreacijske površine i sl.).

Prometna površina je površina javne namjene, površina u vlasništvu vlasnika građevne čestice ili površina na kojoj je osnovano pravo služnosti prolaza u svrhu pristupa do građevne čestice.''.
U članku 23., riječi: ''javne površine'', zamjenjuju se riječima: ''površine javne namjene''.

U članku 25., riječi: ''Cesta i druga javno-prometna površina'', zamjenjuju se riječima: ''Površina javne namjene''.
U članku 26., riječi: ''regulacijsku liniju'', zamjenjuju se riječima: ''regulacijski pravac'' te riječi: ''javnu površinu'', zamjenjuju se riječima: ''površinu javne namjene''.

Članak 27., mijenja se i glasi:

''Regulacijski pravac je zajednička međa građevne čestice i površine javne namjene (postojeće ili planirane).

Građevni pravac je zamišljeni pravac na kojem se obvezatno smješta najmanje 50% širine pročelja osnovne građevine, a određen je u odnosu na regulacijski pravac i/ili dvorišne međe.

Dvorišne međe su međe građevnih čestice sa susjednim katastarskim česticama, koje nisu javne.''.
U članku 28., u stavku 1., iza riječi: ''je odnos'', dodaje se riječ: ''izgrađene''.

Članak 31., mijenja se i glasi:
''Samostojeće građevine su one koje se mogu graditi na način da su pročelja građevina na minimalnoj udaljenosti 3,0 m od svih dvorišnih međa, a iznimno se dozvoljava da se s jednim svojim pročeljem približe dvorišnoj međi i na manju udaljenost, ali ne manju od 1,0 m. Na pročelju udaljenom od međe manje od 3,0 m ne mogu se izvesti otvori.

Poluprislonjene građevine su one koje se s jednim svojim pročeljem nalaze na dvorišnoj međi, a udaljenost drugih pročelja građevine od ostalih dvorišnih međa je minimalno 3,0 m.

Kada se na pripadajućoj građevnoj čestici postojeća građevina nadograđuje, dograđuje ili joj se mijenja namjena, može se zadržati postojeća udaljenost rekonstruirane građevine od dvorišnih međa i regulacijskog pravca i ako je manja od propisane odredbama ove Odluke.

Kada se na istoj građevnoj čestici neposredno uz postojeću građevinu gradi nova građevina može se zadržati postojeća udaljenost nove građevine od dvorišnih međa i regulacijskog pravca i ako je manja od propisane odredbama ove Odluke.

Prislonjene građevine su one koje se s dva pročelja nalaze na dvorišnoj međi, a udaljenost drugih pročelja od dvorišnih međa je minimalno 3,0 m.
Smatra se da se pročelje nalazi na međi ako se više od 50% površine pročelja nalazi na međi. Dio tog pročelja koji se ne nalazi na međi mora od nje biti udaljen min. 1,0 m.''.

Članak 32., mijenja se i glasi:
''Otvor na pročelju građevine koji se približava dvorišnoj međi pod kutem 45º ili manjim, mora biti udaljen min. 3,0 m od dvorišne međe.

Otvorima iz prethodnog stavka ne smatraju se fiksna ustakljenja neprozirnim staklom, veličine do 60x60 cm, dijelovi zida od neprozirnog materijala, te ventilacijski otvori promjera do 15 cm, odnosno 15x20 cm ako su pravokutnog oblika . Takvi otvori moraju biti na udaljenosti  min. 1,0 m od međe.

Nelegalne zgrade koje su legalizirane s otvorima koji su na manjim udaljenostima od navedenih u stavcima 1. i 2. ovog članka mogu se zadržati kod rekonstrukcije zgrade, a novi otvori moraju biti u skladu s navedenim u prethodnim stavcima ovog članka.''.
U članku 33., u stavku 1., riječi: ''pri čemu se uzimaju'', zamjenjuju se riječima: ''pri čemu se ne uzimaju''.

U članku 35., riječi: ''javnu površinu'', zamjenjuje se riječima: ''površinu javne namjene''.

U članku 36., riječi: ''regulacijske linije na javnu površinu'', zamjenjuju se riječima: ''regulacijskog pravca na površinu javne namjene'', te riječi: ''javne površine'', zamjenjuju se riječima: ''površine javne namjene''.

Članak 37., mijenja se i glasi:

''Građevine mogu imati pojedine istaknute dijelove izvan građevne čestice na javnu pješačku, kolno-pješačku ili zelenu površinu i to:

a)
konzolno izvedene balkone, loggie, erkere i pojedinačne zatvorene dijelove građevine pod uvjetom da svijetla visina između uređene površine javne namjene i donjeg ruba istaka ne bude manja od 3,0 m, da istak ne bude više od 1,5 m u površinu javne namjene. Maksimalna građevinska bruto površina istaknutih dijelova pojedine etaže ne smije biti veća od 5% građevinske bruto površine etaže. Vertikalna projekcija istaka mora biti udaljena min. 0,5 m od ruba kolnika.
b)
konzolno izvedene nadstrešnice i sl., i to u dijelu pročelja između gornjeg ruba otvora prizemlja i donjeg ruba otvora etaže iznad prizemlja građevine pod uvjetom da svijetla visina između uređene površine javne namjene i donjeg ruba istaka ne bude manja od 3,0 m i da vertikalna projekcija istaka bude udaljena minimalno 0,5 m od ruba kolnika;

c)
rampe i uređaji za pristup osobama s invaliditetom i drugim osobama smanjene pokretljivosti, pod uvjetom da se ne mogu riješiti na vlastitoj građevnoj čestici, da preostala slobodna širina pješačke komunikacije bude minimalno 1,20 m i da se oko njih izvede ograda visine 1,0 m.''.

Članak 38., mijenja se i glasi:

''Ako je postojeća građevina izgrađena na više katastarskih čestica ista se može rekonstruirati u postojećim vanjskim gabaritima zgrade. Postojeća građevina definirana je posebnim propisom/zakonom.''.

Članak 39., mijenja se i glasi:

''Elementi kojima se određuje veličina građevine u ovome Planu su: građevinska (bruto) površina (m²), površina građevine (m²), visina građevine (m) i etažna visina građevine (oznaka i broj etaža).

Građevinska bruto površina zgrade utvrđuje se sukladno posebnom propisu/zakonu.

Površina građevine je zemljište pod građevinom koje se utvrđuje sukladno članku 28., stavak 2. ove Odluke.
Visina građevine je ukupna visina građevine od najniže kote konačno zaravnatog terena na pročelju s ulične strane do najviše točke građevine. Dimnjaci, antene, ventilacijski elementi i drugi slični istaci unutar kojih se ne nalaze zatvorene prostorije ne uračunavaju se u visinu građevine.

Dijelovi oluka, ventilacijskih elemenata i sl. ne smatraju se krovnom plohom kod utvrđivanja visine građevine.

Etažna visina građevine je visina građevine izražena u broju etaža.

Etaže građevine su: podrum (Po), suteren (S), prizemlje (P), katovi (K) i potkrovlje (Pk).

Galerije se smatraju etažom ako je njihova površina veća od 1/3 površine etaže.

Galerije se mogu izvesti u prizemlju i potkrovlju građevine.''.

Članak 40., mijenja se i glasi:

''Podrum (Po) je dio građevine koji je potpuno ukopan ili je ukopan više od 50% svoga volumena u konačno uređeni zaravnani teren, čiji se prostor nalazi ispod poda prizemlja, odnosno suterena.''.

Članak 41., mijenja se i glasi:

''Suteren (S) je dio građevine čiji se prostor nalazi ispod poda prizemlja i ukopan je do 50% svoga volumena u konačno uređeni i zaravnani teren uz pročelje građevine, odnosno da je najmanje jednim svojim pročeljem izvan terena.

Prizemlje (P) je dio građevine čiji se prostor nalazi neposredno na površini, odnosno najviše 1,5 m iznad konačno uređenog i zaravnanog terena mjereno na najnižoj točki uz pročelje građevine ili čiji se prostor nalazi iznad podruma i/ili suterena (ispod poda potkrovlja ili poda kata ili krova).''.

Članak 42., mijenja se i glasi:

''Kat (K) je dio građevine čiji se prostor nalazi između dva poda iznad prizemlja.''.

Članak 43., mijenja se i glasi:

''Potkrovlje (Pk) je dio građevine čiji se prostor nalazi iznad prizemlja ili iznad zadnjeg kata i neposredno ispod kosog ili zaobljenog krova, a visina nadozida ne može biti viša od 1,5 m.

Prozori se mogu izvesti na zabatnom zidu (ako je zabat udaljen od međe min. 3,0 m), u kosini krova ili kao stojeći krovni prozori. Vanjski rub bočnog zida (ili pregrade) stojećeg krovnog prozora mora biti na udaljenosti min. 1,0 m od dvorišnih međa, a ukupna širina svih fasadnih ploha stojećih krovnih prozora na pojedinom pročelju može biti max. 50% širine pročelja. Stojećim prozorom ne smatra se prozor na uličnom pročelju.

Potkrovlje može biti samo jednoetažno, a moguća ga je izvesti s galerijom iz članka 39. ove Odluke.''.

Članak 48., mijenja se i glasi:

''Maksimalne visine i etažne visine građevina kao i koeficijenti izgrađenosti (kig) utvrđene odredbama ove Odluke mogu se mijenjati samo prostornim planovima užih područja.''.

U članku 51., u stavku 2., riječi: ''regulacijsku liniju'', zamjenjuju se riječima: ''regulacijski pravac'':

U članku 53., stavak 2., mijenja se i glasi:

''Prilikom izgradnje kolnih pristupa preko površine javne namjene ne smiju se ugrožavati postojeće građevine na površini javne namjene ili onemogućavati njihovo korištenje.''.
U članku 54., u stavku 2., riječi: ''javne površine'', zamjenjuju se riječima: ''površine javne namjene''.

Članak 56., mijenja se i glasi:

''Na prostoru unutar granica građevinskog područja ne može se graditi ako zemljište nije komunalno opremljeno na minimalnoj razini.

Minimalna razina komunalne opremljenosti za građevnu česticu u građevinskim područjima je sljedeća:

· da postoji mogućnost priključenja građevne čestice, odnosno građevine na prometnu površinu sukladno članku 176. do 184. ove Odluke ili da je izdana građevinska dozvola za građenje prometne površine,

· da postoji mogućnost priključenja građevine na javni sustav odvodnje otpadnih voda ili sukladno članku 222. do 231. ove Odluke riješen sustav odvodnje otpadnih voda,

· da postoji mogućnost priključenja građevine na niskonaponsku električnu mrežu ili da ima autonomni sustav opskrbom električnom energijom, ako se radi o građevini u kojoj je projektirano korištenje iste,

Osiguranje minimalne razine komunalne opremljenosti prema stavku 2. ovog članka nije obvezno za građevine koje za svoju funkciju ne trebaju: kolni prilaz, priključak na sustav odvodnje otpadnih voda, niskonaponsku električnu mrežu i parkirališna mjesta.''.

U članku 58., stavak 2. mijenja se i glasi:

''Na jednoj građevnoj čestici obiteljskog stanovanja može se graditi samo jedna obiteljska stambena građevina, građevine gospodarskih, javnih i društvenih djelatnosti, športsko-rekreacijske građevine (športski tereni i igrališta, fitnes dvorane, kuglane i sl.) te pomoćne građevine, sukladno ovoj Odluci.''. 
Članak 60., mijenja se i glasi:

''Iznimno od članka 59. ove Odluke veličina građevne čestice i koeficijent izgrađenosti mogu se utvrditi i drugačije u sljedećim slučajevima: 

· kada se postojeća građevina nadograđuje ili joj se mijenja namjena koeficijent izgrađenosti (kig) građevne čestice može biti i veći, ali ne veći od 0,80; a koeficijent iskorištenosti (kis) građevne čestice može biti i veći ali ne veći od 3,20 i ako je postojeća građevna čestica manje veličine od propisane u članku 59. ove Odluke,

· kod zamjene postojeće obiteljske stambene građevine novom, nova se građevina može graditi na postojećoj građevnoj čestici manje veličine od propisane u članku 59. ove Odluke, a koeficijent izgrađenosti (kig) građevne čestice i koeficijent iskorištenosti (kis) građevne čestice može biti veći, ali ne veći od postojećeg,

· postojeća građevina može se dograđivati i ako je postojeća građevna čestica manje veličine od propisane u članku 59. ove Odluke; a najveći koeficijent izgrađenosti (kig) građevne čestice i koeficijent iskorištenosti (kis) građevne čestice definiran je u članku 59. ove Odluke,

· za uglovne građevne čestice čija površina je manja od 260,00m2; na kojima se gradi građevina na prislonjeni način gradnje, koeficijent izgrađenosti (kig) građevne čestice može biti i veći, ali ne veći od 0,80; a koeficijent iskorištenosti (kis) građevne čestice može biti i veći ali ne veći od 3,20;

· kada je to uvjetovano uvjetima zaštite kulturnih dobara.''.

Članak 61., mijenja se i glasi:

''Minimalna udaljenost obiteljske stambene građevine od regulacijskog pravca može biti od 0-15,0 m.

Obiteljske stambene građevine mogu se graditi do najviše 30,0 m dubine građevne čestice, mjereno od regulacijskog pravca.

Iznimno od stavka 1. i 2., ovog članka može se dopustiti da se obiteljske stambene građevine grade na većoj udaljenosti od regulacijskog pravca i na većoj dubini od 30,0 m mjereno od regulacijskog pravca u sljedećim slučajevima:

· ako je udaljenost obiteljske stambene građevine od svih dvorišnih međa minimalno 10,0 m, i u slučaju kada je građevina mješovite namjene (stambeno-poslovne ili poslovno-stambene),
· u zoni uz Ulicu Ante Starčeviće koja je prikazana na kartografskom prikazu br.“4.A Građevinsko područje naselja Cerna i izdvojeno građevinsko područje izvan naselja Ugostiteljsko-turistička i rekreacijska zona „Cerna“ i „Perun“,
· kada se postojeća građevina koja je izgrađena na većoj dubini od 30 m rekonstruira.''.

Članak 63., briše se.

U članku 67., riječi: ''regulacijske linije'', zamjenjuju se riječima: ''regulacijski pravci''.

Naslov iza članka 69., mijenja se i glasi:

''2.2.3.3. Izdvojeni dio građevinskog područja naselja Cerna ''Blato''''.

Članak 70., mijenja se i glasi:

''U izdvojenom dijelu građevinskog područja naselja Cerna ''Blato“ mogu se graditi obiteljske stambene građevine, građevine ugostiteljsko-turističkih djelatnosti i športsko-rekreacijske građevine, trgovine, poljoprivredne građevine (osim građevina za uzgoj životinja), građevine infrastrukture i ostale građevine u funkciji odmora i rekreacije.''.
Članak 71., mijenja se i glasi:

''U izdvojenom dijelu građevinskog područja naselja Cerna ''Blato“ mogu se graditi građevine navedene u članku 70. ove Odluke sukladno uvjetima gradnje za gradnju građevina unutar građevinskog područja naselja.''.

U članku 72., riječi: ''na građevnoj čestici za povremeno stanovanje'', zamjenjuju se riječima: ''na građevnim česticama neovisno o namjeni''.
Naslov iza članka 72. i članci od 73. do 76., brišu se.

U članku 77., riječi: ''u građevnom području povremenog stanovanja'', brišu se.

Članak 78.,briše se.

Članak 78.a., mijenja se i glasi:

''Za gradnju unutar izdvojenog dijela građevinskog područja naselja Cerna ''Cerna'' primjenjuju se uvjeti gradnje za gradnju građevina unutar građevinskog područja naselja.''.

U članku 79., iza riječi: ''i vjerske'', dodaju se riječi: '', vatrogasni domovi''.

Članak 80., mijenja se i glasi:

''Građevine javnih i društvenih djelatnosti mogu se graditi u svim građevinskim područjima izuzev Izdvojenog dijela građevinskog područja naselja Cerna ''Blato'', na zasebnim građevnim česticama, kao zasebne građevine na građevnim česticama druge namjene i u sklopu građevine druge namjene, osim građevnih čestica prometa i infrastrukture.''.

U članku 81.,iza stavka 1., dodaje se novi stavak 2. koji glasi:

''Na građevnoj čestici javne i društvene namjene mogu se kao prateće građevine graditi građevine PPUT djelatnosti (samo tihe i čiste djelatnosti), sportsko-rekreacijski tereni i igrališta, školske dvorane, dječja igrališta i sl.''.
U članku 84., riječ: ''parcele'', zamjenjuju se riječima: ''građevne čestice''.
Članak 85., mijenja se i glasi:

''Najveći koeficijent izgrađenosti (kig) zasebne građevne čestice javne i društvene namjene iznosi:

-
1,0 ako su najmanje dvije granice građevne čestice istovremeno i regulacijski pravci (ne odnosi se na predškolske i obrazovne građevine),

-
0,5 u ostalim slučajevima. 

Športsko-rekreacijski tereni i igrališta kao i manipulativne površine ne računaju se u izračun koeficijenta  izgrađenosti (kig) zasebne građevne čestice javne i društvene.

Iznimno, od alineje 2, stavka 1., ovog članka koeficijent izgrađenosti građevne čestice javne i društvene namjene može biti i veći ali ne veći od 0,70 ako se planira gradnja unutar izgrađenog dijela građevinskog područja naselja.''.

Članak 87., mijenja se i glasi:

''Maksimalna etažna visina građevine javne i društvene namjene je podrum i/ili suteren, prizemlje i 4 nadzemne etaže.''.

Iza članka 88., dodaje se novi članak 88.a. koji glasi:

''Članak 88.a.

U zoni javne i društvene te športsko-rekreacijske namjene koja se nalazi unutar građevinskog područja naselja Cerna i prikazana je na kartografskom prikazu br.“4.A“ moguća je gradnja građevina javne i društvene namjene, športsko-rekreacijske namjene, pošte, prometne i komunalne infrastrukture, urbane opreme sukladno odredbama ove Odluke. Na građevnoj čestici javne i društvene te športsko-rekreacijske namjene kao prateće građevine mogu se graditi poslovne i proizvodne građevine (tihe i čiste) te ugostiteljsko-turističke građevine (tihe i čiste).''.

U članku 89., iza stavka 5. dodaju se dva nova stavka 6. i 7. koji glasi:

''Skladišne građevine su građevine ili prostori u sastavu građevine druge namjene u kojima se skladišti roba

U gospodarskim zonama moguća je gradnja građevina proizvodnih, poslovnih, ugostiteljsko-turističkih i poljoprivrednih djelatnosti te skladišnih građevina i građevina za gospodarenje otpadom.''.

Postojeći stavak 6. postaje stavak 8.

Članak 90., mijenja se i glasi:

''U građevinskim područjima naselja mogu se graditi sljedeće građevine  proizvodnih, poslovnih i ugostiteljskih djelatnosti (u daljnjem tekstu : PPUT djelatnosti).

DETALJNA NAMJENA GRAĐEVINA PPUT DJELATNOSTI U

GRAĐEVINSKOM PODRUČJU NASELJA
	GRAĐEVINSKO

PODRUČJE
	NA ZASEBNOJ GRAĐEVNOJ ČESTICI
	KAO PRATEĆA GRAĐEVINA NA GRAĐEVNOJ ČESTICI GRAĐEVINE DRUGE NAMJENE

	
	
	NAMJENA OSNOVNE GRAĐEVINE NA GRAĐEVNOJ ČESTICI

	
	
	OBITELJSKO

STANOVANJE
	ŠPORT I REKREACIJA

	NASELJA 
	· sve PPUT djelatnosti
	· tihe i čiste djelatnosti, 

· sve vrste radionica za popravak i servisiranje vozila,

· sve vrste radionica za obradu metala i drveta,

· praonice vozila,

· ugostiteljsko-turističke djelatnosti izuzev noćnog bara, noćnog kluba, disko bara i disko kluba
	· ugostiteljsko-turističke,

· poslovne

	IZDVOJENI DIO GRAĐEVINSKOGPODRUČJA NASELJA CERNA „BLATO“ 
	· ugostiteljsko-turističke djelatnosti, izuzev noćnog bara, noćnog kluba, disko bara i disko kluba, 

· trgovine mješovitom robom površine max 150,0 m²
	
	· ugostiteljsko-turističke djelatnosti, izuzev noćnog bara, noćnog kluba, disko bara i disko kluba, 

· trgovine mješovitom robom površine max 150,0 m²


Na građevnim česticama za gradnju višestambene građevine i građevine javnih i društvenih djelatnosti mogu se graditi građevine PPUT tihih i čistih djelatnosti kao prateće građevine u sklopu građevine osnovne namjene.''.

U članku 93., alineja 13., mijenja se i glasi:

''-
skladišta preko 100 m² građevinske bruto površine, koja  se grade kao samostalne građevine ili u sklopu građevine druge namjene,''.

Članak 94., mijenja se i glasi:

'' Za gradnju građevina PPUT djelatnosti utvrđuju se sljedeći uvjeti:
	LOKACIJA
	DOZVOLJENA DJELATNOST
	UVJETI KORIŠTENJA GRAĐEVNE ČESTICE I UVJETI GRADNJE GRAĐEVINA

	NA GRAĐEVNOJ ČESTICI OBITELJSKE STAMBENE GRAĐEVINE
	· tihe i čiste djelatnosti,

· sljedeće djelatnosti:

· sve vrste radionica za popravak i servisiranje vozila

· sve vrste radionica za obradu metala i drveta

· praonice vozila

· skladišta do 100m2 građevinske bruto površine

· za djelatnosti iz druge alineje, buka u vanjskom prostoru ima dopuštenu razinu 45 dB danju i 35 dB noću.
	· max. građevinska bruto površina zasebne građevine PPUT djelatnosti je 400,0 m²,

· građevinska bruto površina za sve PPUT djelatnosti na građevnoj čestici obiteljskog stanovanja ne može biti veća od građevinske bruto površine za stanovanje. 

· max. etažna visina građevine je podrum ili suteren, prizemlje i potkrovlje,

· max. visina građevine  je 9,0 m,

· građevine za PPUT djelatnosti s potencijalno nepovoljnim utjecajem na okoliš moraju biti udaljene min. 15,0 m od regulacijskog pravca, i min. 5,0 m od svih dvorišnih međa.

	NA ZASEBNOJ GRAĐEVNOJ ČESTICI KOJA GRANIČI S IZGRAĐENOM GRAĐEVNOM ČESTICOM STAMBENE I/ILI JAVNE I DRUŠTVENE NAMJENE
	· tihe i čiste PPUT djelatnosti,

· sljedeće djelatnosti:

· sve vrste radionica za popravak i servisiranje vozila,

· sve vrste radionica za obradu metala i drveta,

· praonice vozila, 

· skladišne građevine


	· najveći koeficijent izgrađenosti građevne čestice PPUT djelatnosti je 0,6,

· max. etažna visina građevine je podrum ili suteren, prizemlje, kat i potkrovlje,

· max. visina građevine je 13,5 m (ne odnosi se na silose i dimnjake),

· građevine za PPUT djelatnosti s potencijalno nepovoljnim utjecajem na okoliš moraju biti udaljene min. 15,0 m od regulacijskog pravca i min. 5,0 m od svih dvorišnih međa.

Iznimno, građevine koje se grade u rubnim dijelovima naselja, mogu se graditi na dvorišnoj međi, ako je ona istovremeno i granica građevinskog područja.  

	NA ZASEBNOJ GRAĐEVNOJ ČESTICI KOJA NE GRANIČI S IZGRAĐENOM GRAĐEVNOM ČESTICOM STAMBENE I/ILI JAVNE I DRUŠTVENE NAMJENE

I U GOSPODARSKIM ZONAMA
	· građevine za sve PPUT djelatnosti

· skladišne građevine
	· najveći koeficijent izgrađenosti za poslovnu namjenu je 0,8,

· najveći koeficijent izgrađenosti za ugostiteljsko-turističku namjenu je 0,7,

· najveći koeficijent izgrađenosti za proizvodnu namjenu je 0,6.

· max. etažna visina: podrum ili suteren i 4 nadzemne etaže,

· max. visina građevine je 18,00 m iznimno visina može biti i veća ukoliko to zahtijeva tehnološki proces (ne odnosi se na silose i dimnjake),

· građevine za PPUT djelatnosti s potencijalno nepovoljnim utjecajem na okoliš moraju biti udaljene min. 5,0 m od regulacijskog pravca i min. 3,0 m od dvorišnih međa.


Postojeće građevine PPUT djelatnosti koje ne zadovoljavaju uvjete gradnje navedene u stavku 1. ovog članka mogu se nadograđivati, dograđivati i mijenjati im se namjena zadržavajući postojeće udaljenosti od regulacijskog pravca i dvorišne međe.''.

Članak 96., briše se.

Članak 97., mijenja se i glasi:

U građevinskom području naselja, u kojem je dozvoljen uzgoj životinja, poljoprivredne građevine mogu se graditi u sljedećim područjima naselja:
· na građevnoj čestici obiteljske stambene građevine - sve poljoprivredne građevine,

· u zoni gospodarske namjene – sve poljoprivredne građevine,

· na zasebnoj građevnoj čestici - građevine za smještaj poljoprivrednih proizvoda i  

mehanizacije te uzgoj poljoprivrednih kultura.
Članak 99., mijenja se i glasi:

''U izdvojenom dijelu građevinskog područja naselja Cerna ''Blato“ poljoprivredne građevine za smještaj poljoprivrednih proizvoda i mehanizacije te uzgoj poljoprivrednih kultura mogu se graditi na građevnoj čestici obiteljske stambene građevine i na zasebnoj građevnoj čestici.''.
U članku 101., stavak 2.,mijenja se i glasi:

''Koeficijent izgrađenosti (kig) građevne čestice za gradnju građevina za uzgoj poljoprivrednih kultura je max. 0,5.''.

U članku 102., riječi: ''regulacijske linije'',  zamjenjuju se riječima: ''regulacijskog pravca''.

Stavak 4. mijenja se i glasi:

''Kod uglovnih građevnih čestica udaljenost od regulacijskog pravca građevina iz stavka 1. i 2. ovoga članka odnosi se na kraće regulacijske pravce, a od dužeg regulacijskog pravca građevine moraju biti udaljene min. 5,0 m.''.
U članku 103., riječi: ''regulacijske linije'', zamjenjuju se riječima: ''regulacijskog pravca''.

U članku 104., iza stavka 1., dodaje se novi stavak 2. koji glasi:

''Kod rekonstrukcije postojećih poljoprivrednih građevina mogu se zadržati postojeće udaljenosti od dvorišnih međa.''.

Članak 108., mijenja se i glasi:

''Maksimalna etažna visina poljoprivredne građevine može biti podrum ili suteren, prizemlje i potkrovlje.

Maksimalna visina poljoprivredne građevine iznosi 9,0 m (ne odnosi se na silose, dimnjake) te može biti viša ako to zahtijeva tehnološki proces.''. 

Članak 109., briše se.

Članak 114., mijenja se i glasi:

''Najveći koeficijent izgrađenosti (kig) zasebne građevne čestice športsko-rekreacijske namjene iznosi:

· 1,0 ako su najmanje dvije granice građevne čestice istovremeno i regulacijski pravci,

· 0,5 u ostalim slučajevima.

U izračunu koeficijenta izgrađenosti (kig) građevne čestice športsko-rekreacijske namjene ne računaju se vanjski športsko-rekreacijski tereni i igrališta te manipulativne površine.

Maksimalna etažna visina građevine športsko-rekreacijske namjene je podrum i/ili suteren, prizemlje i 4 nadzemne etaže.

Na građevnoj čestici obiteljske stambene i višestambene građevine mogu se graditi otvoreni športsko-rekreacijski tereni, fitness centri i drugi prostori za tjelovježbu i rekreaciju.''.

Članak 118., mijenja se i glasi:

''Pomoćna građevina može se graditi samo u dvorišnom dijelu građevne čestice, iza osnovne građevine, gledano u odnosu na regulacijski pravac.

Ukoliko građevna čestica ima regulacijske pravce s više strana, pomoćna građevina se mora graditi uz dvorišnu među, a od regulacijskih pravaca mora biti udaljena min. 3,0 m.

Iznimno od stavka 1. i 2. ovoga članka ne odnose se na gradnju garaža i nadstrešnica.''.

Članak 119., mijenja se i glasi:

''Građevinska bruto površina svih pomoćnih građevina ne može biti veća od građevinske bruto površine osnovne građevine na čijoj se čestici nalazi.''.

Članak 120., mijenja se i glasi:

''Najveća etažna visina pomoćne građevine može biti podrum, prizemlje i potkrovlje.''.

U članku 123., stavak 1. mijenja se i glasi:

''U ovome Planu postojeće groblje u građevinskom području naselja Cerna nalazi se na k.č.br. 1556 k.o. Cerna i planira se proširenje groblja na k.č.br. 1557/2 k.o Cerna, a prikazano je na kartografskom prikazu broj ''4.A''.''.

U članku 124., u stavku 2., riječi: ''Po+P+1+Pk'', zamjenjuju se riječima: ''Po+P+K+Pk''.

Članak 125., mijenja se i glasi:

''Gradnja reciklažnog dvorišta obrađena je u članku 243. ove Odluke.''.
Naslov iza članka 125., mijenja se i glasi:

''2.2.9. Uvjeti gradnje građevina koje se grade na površinama javne namjene''.

U članku 126., u stavku 1. riječi: ''na javnim površinama'', zamjenjuju se riječima: ''na površinama javne namjene''.

U članku 127., u stavku 1. riječi: ''na javnim površinama'', zamjenjuju se riječima: ''na površinama javne namjene''.

U članku 128., u stavku 2. riječi: ''na javnim površinama'', zamjenjuju se riječima: ''na površinama javne namjene''.

U članku 129., u stavku 2., riječi: ''bruto izgrađenoj površini'', zamjenjuju se riječima: ''građevinskoj bruto površini''.

U članku 132., riječi: ''dugu regulacijsku liniju'',  zamjenjuju se riječima: ''dugi regulacijski pravac''.

Članak 135., mijenja se i glasi:

''Izvan građevinskog područja naselja i izdvojenih dijelova građevinskih područja naselja u ovome Planu dozvoljava se gradnja na sljedećim područjima:

· izdvojeno građevinsko područje izvan naselja ugostiteljsko-turističke i rekreacijske zone ''Cerna'',

· izdvojeno građevinsko područje izvan naselja ugostiteljsko-turističke i rekreacijske zone ''Perun'',

· područje Općine izvan građevinskog područja.''.

Naslov i podnaslov iza članka 135., mijenja se i glasi:

''2.3.1. Uvjeti gradnje u izdvojenim građevinskim područjima izvan naselja

Ugostiteljsko-turistička i rekreacijska zona ''Cerna'' i Ugostiteljsko-turistička i rekreacijska zona ''Perun'' ''.

U članku 136., riječi: ''turističko-rekreacijskim zonama'', zamjenjuje se riječima: ''ugostiteljsko-turističkim i rekreacijskim zonama''.

Stavak 4., briše se.

Članak 137., mijenja se i glasi:
''Za gradnju građevina u ugostiteljsko-turističkim i rekreacijskim zonama ''Cerna'' i ''Perun'' primjenjuju se opći uvjeti gradnje i uređenja prostora, odnosno članci od 21. do 56. ove Odluke.
Najveći koeficijent izgrađenosti građevne čestice (kig) u ugostiteljsko-turističkim i rekreacijskim zonama ''Cerna'' i ''Perun''je 0,3; a najveći koeficijent iskoristivosti iznosi 0,8.

Najveća etažna visina građevina je podrum ili suteren i 3 nadzemne etaže.

Najveća moguća visina građevine je 14,5 m (za Po/S+P+2K) ili 12,8 m (za Po/S+P+K+Pk). 

Ostali uvjeti gradnje određenu su posebnim propisima/zakonu te PPVSŽ.''.

Članak 138., mijenja se i glasi:

''Izvan građevinskih područja mogu se graditi sljedeće građevine:
a) Na poljoprivrednom zemljištu
· građevine infrastrukture (prometne, energetske, vodnogospodarske, komunalne itd.),

· građevine za istraživanje i eksploataciju mineralnih sirovina,
· stambene i gospodarske građevine u funkciji obavljanja poljoprivrednih djelatnosti, te građevine za potrebe seoskog turizma,
· golf igrališta i druga športsko-rekreacijska igrališta na otvorenom s pratećim zgradama,

· rekonstrukcija postojećih građevina u skladu sa Zakonom i odredbama ove Odluke. 

b) U šumama i na  ostalom šumskom zemljištu isključivo osnovne namjene

· građevine infrastrukture

· građevine namijenjene za gospodarenje u šumarstvu i lovstvu,

c) Na ostalom poljoprivrednom tlu, šumama i šumskom zemljištu

· građevine koje se mogu graditi na poljoprivrednom i šumskom zemljištu, prema alinejama a) i b).

d) Na vodama i unutar vodnog dobra

· vodne građevine,

· građevine infrastrukture (prometne, energetske, komunalne itd.),

· rekreacijske građevine sukladno posebnom propisu.
e) Sve ostale građevine sukladno zakonu koji regulira prostorno planiranje smještaju se u prostor gdje za njihovu gradnju postoje prostorni uvjeti.''.
U članku 139., u stavku 1. riječi: ''s javne površine'', zamjenjuju se riječima: ''s prometne površine''.

U stavku 2., riječi: ''Pod javnom površinom'', zamjenjuju se riječima: ''Pod prometnom površinom''.

U članku 144., u stavku 3. riječ: ''parcele'', zamjenjuju se riječima: ''katastarske čestice''. 

Članak 146., mijenja se i glasi:

''Minimalna udaljenost građevina namijenjenih poljoprivrednoj proizvodnji koje se grade izvan građevinskih područja (osim farmi i ribnjaka) iznose:

- 
od ruba zemljišnog pojasa razvrstane ceste:

· 100,00 m od državnih,

· 50,00 m od županijskih i

· 30,0 m od lokalnih cesta.

- 
od ruba zemljišnog pojasa nerazvrstane ceste: 15 m, 

- 
od građevinskog područja naselja gradskog obilježja: 500 m.

Navedene udaljenosti ne odnose se na zahvate u postojećim gospodarskim kompleksima i građevinama. Prilikom takvih zahvata ne mogu se smanjivati zatečene udaljenosti.

U sklopu gospodarskog kompleksa navedenog u stavku 1. ovog članka moguća je gradnja postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore.''.
U članku 148., u stavku 1. iza riječi: ''svih građevinskih područja'' dodaje se riječ: ''naselja''.

U članku 149., u stavku 1. iza riječi: ''granica građevinskih područja'' dodaje se riječ: ''naselja''.

Iza članka 149., dodaju se članci 149.a. i 149.b., koji glase:

''Članak 149.a.

Minimalne udaljenosti gospodarskih građevina (farmi i ribnjaka), od ruba zemljišnog pojasa ceste iznose:
· za razvrstane ceste:

	BROJ UVJETNIH GRLA
	DRŽAVNE CESTE
	ŽUPANIJSKE CESTE
	LOKALNE CESTE

	 do 100
	100 m
	50 m
	30 m

	101- 400
	150 m
	100 m
	30 m

	više od 400
	200 m
	150 m
	30 m


· za nerazvrstane ceste 15 m.

Propisane udaljenosti odnose se isključivo na građevine sa potencijalnim izvorom zagađenja pojedinačne ili unutar kompleksa. Propisane udaljenosti ne odnose se na zahvate na postojećim građevinama ili kompleksima čak niti kada oni podrazumijevaju povećanje kapaciteta. Prilikom takvih zahvata ne mogu se smanjivati zatečene udaljenosti.

U sklopu kompleksa farme dozvoljava se gradnja gospodarskih građevina za primarnu doradu ili preradu u funkciji osnovne proizvodnje. Minimalni kapacitet osnovne proizvodnje uz koji se može odobriti izgradnja primarne dorade ili prerade (klaonica, hladnjača i sl.) iznosi 100 uvjetnih grla. Za izgradnju mješaonice stočne hrane kao minimalni kapacitet osnovne proizvodnje iznosi 51 uvjetno grlo.

Maksimalni kapacitet građevine primarne dorade i prerade mora biti jednak ili manji od maksimalnog kapaciteta osnove proizvodnje.

U sklopu gospodarskog kompleksa moguća je gradnja postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore.
Članak 149.b.

Seoski turizam može se planirati i ostvarivati: izvan građevinskog područja na građevnim česticama od 2 ha i više, u sklopu seoskih naselja, obiteljskih poljoprivrednih gospodarstava i izdvojenih farmi kao komplementarna i dopunska djelatnost poljoprivrede.''.
U članku 150., u stavku 2., iza druge rečenice dodaje se treća rečenica koja glasi:

''Stambene i pomoćne građevine za vlastite (osobne) potrebe mogu se graditi na građevnim česticama čija je površina određena Zakonom.“

U stavku 8. riječi: ''građevinskog područja naselja stalnog stanovanja'', zamjenjuju se riječima: ''građevinskog područja naselja''. 

U stavku 9., riječi: ''P+1'', zamjenjuju se riječima: ''P+K+Pk''.

U članku 154., stavak 2. mijenja se i glasi:

''Izvan građevinskog područja može se planirati izgradnja: golf igrališta i drugih sportsko-rekreacijskih igrališta na otvorenom s pratećim zgradama, te ostalih građevina sukladno posebnim propisima. Golf igrališta ne mogu se graditi na osobito vrijednom  obradivom tlu (P1).''.

Članak 155., mijenja se i glasi:

''Na području Općine utvrđeno je eksploatacijsko polje ciglarske gline-postojeće polje Cerna.
Istražnim prostorom se smatra cjelokupno područje Općine. 
Istražni prostori i površine za iskorištavanje mineralnih sirovina ne mogu se osnivati u:

· građevinskim područjima naselja (osim za geotermalne vode za energetske svrhe, lječilišta, turističke svrhe i sl.),

· područjima prirode zaštićenim prema posebnom propisu, osim ako su takve aktivnosti dopuštene aktom o zaštiti ili naknadnim dopuštanjem javne ustanove s posebnim ovlastima,

· na osobito vrijednom poljoprivrednom tlu, izuzev za energetske mineralne sirovine (ugljikovodike i geotermalne vode).
U okviru istražnog prostora moguće je odrediti novo eksploatacijsko polje ne veće od odobrenog istražnog prostora (sukladno propisima iz područja zaštite okoliša, prostornog uređenja, istraživanja i eksploatacije ugljikovodika i rudarstva).

Ukoliko se radi o čvrstim mineralnim sirovinama novo eksploatacijsko polje moguće je utvrditi na površini od 5,0h a pod sljedećim uvjetima:

-
da u radijusu od 10,0 km ne postoji drugo aktivno ili nesanirano eksploatacijsko polje istovjetne mineralne sirovine,

-
da je na većoj udaljenosti od 500,0 m od građevinskog područja naselja, državnih vodotoka i prometnica, te 1.000,0 m od ugostiteljsko-turističkih zona, sportsko-rekreacijskih zona i zaštićenih područja i objekata,

-
da se ne nalazi u I., II. i III. zoni zaštite vodocrpilišta.''.

Iza članka 158., podnaslov: ''Groblja'' i članak 159., brišu se.
U članku 160., stavak 3., mijenja se i glasi:

''Sajmište se ne može formirati na osobito vrijednom obradivom tlu (P1).''. 
U članku 162., stavak 6., briše se.

U članku 166., u stavku 1., riječi: ''stalnog stanovanja'', brišu se.

Članak 167., mijenja se i glasi:
''U izdvojenom dijelu građevinskog područja naselja Cerna ''Blato“dozvoljeno je:

· obavljanje poljoprivredne proizvodnje,

· gradnja građevina u funkciji poljoprivrede (osim građevina za uzgoj životinja),

· gradnja građevina ugostiteljstva, turizma i trgovine, sukladno članka 90. ove Odluke.''.

U članku 168., riječi:''stalnog i povremenog stanovanja'', brišu se te riječ: ''telekomunikacijama'', zamjenjuju se riječima: ''elektroničkim komunikacijama''.
Članak 174., mijenja se i glasi:

''Vodovi infrastrukture u pravilu se polažu u površine javne namjene. Iznimno, mogu se polagati i na ostalim površinama uz osigurani pristup.

Ostale površine iz prethodnog stavka su:

· u građevinskim područjima – neizgrađene površine između regulacijskog pravca i građevnog pravca, 

· van građevinskog područja – neizgrađeni površine.''.

Članak 175.a., mijenja se i glasi:

''Priključke i prilaze na javnu cestu i parkirališni prostor uz javnu cestu planirati sukladno posebnim propisima i uvjetima nadležne uprave za ceste, na način da se ne narušava postojeći režim prometovanja.

Ovim Planom su naznačene značajnije rute biciklističke infrastrukture. Trase biciklističke infrastrukture unutar navedenih ruta moguće je planirati unutar koridora koji iznosi 150,0 m (mjereno simetrično od osi naznačene rute).

Točan položaj i poprečni presjek biciklističke infrastrukture definirat će se projektnom dokumentacijom sukladno zakonu i propisima, te odredbama ove Odluke.

Osim u ovom Planu naznačenih značajnijih trasa biciklističke infrastrukture, na prostoru Općine mogu se graditi i druge trase biciklističke infrastrukture na temelju projektne dokumentacije.

U okviru biciklističke rute, biciklistička infrastruktura može se urediti kao: biciklističke staze, biciklistički putovi, biciklističke staze, biciklističke trake, biciklističko-pješačke staze ili se biciklistički promet može odvijati i cestom za mješoviti promet.

Uz trase biciklističke infrastrukture mogu se graditi površine opremljene odgovarajućim elementima urbane opreme za parkiranje bicikala, kao i druge urbane opreme (klupe, koševi za otpad i sl.).''.
U članku 187., riječi: "regulacijske linije", zamjenjuju se riječima: "regulacijskog pravca".

Članak 192., mijenja se i glasi:
"U ovome Planu planira se rekonstrukcija i modernizacija županijske pruge za lokalni promet L 209 Vinkovci-Županja.

Za izgradnju građevina, postrojenja, uređaja i svih vrsta vodova za potrebe vanjskih korisnika u zaštitnom pružnom pojasu (pojas koji čini zemljište s obje strane željezničke pruge, odnosno kolosijeka , širine po 100 metara, mjereno vodoravno od osi krajnjeg kolosijeka, kao i pripadajući zračni prostor), potrebno je zatražiti posebne uvjete gradnje od HŽ-infrastrukture d.o.o. u skladu s posebnim propisima.".

U članku 194., u stavku 1., riječi: "postojeći željeznički kolodvor", zamjenjuju se riječima: "postojeće željezničko stajalište". 

U članku 195., stavak 2., mijenja se i glasi:

"Postojeći objekti mogu se rekonstruirati u cilju poboljšanja uvjeta stanovanja, a postojeća prometna infrastruktura (kolnik, raskrižja, pješačke i biciklističke staze, parkirališta i sl) mogu se rekonstruirati u cilju poboljšanja uvjeta prometovanja ili prometnih potreba, te je moguće i graditi privremena parkirališta, kolnike, kolno-pješačke površine, pješačke staze, biciklističke staze, autobusna stajališta i sl.).".

U članku 200., iza stavka 24., dodaje se novi stavak 25. koji glasi:

"Ovim Planom omogućava se izgradnja i stavljane u funkciju postojeće elektroničke komunikacijske infrastrukture i drugih infrastruktura pogodnih za postavljanje elektroničkih komunikacijskih mreža, kao i razvoja novih mreža (vodova) u cilju razvoja širokopojasnog interneta sljedeće generacije i novih tehnologija pokretnih mreža.".
Članak 216a., mijenja se i glasi:

''Ovim Planom se omogućava gradnja postrojenja za proizvodnju električne i/ili toplinske energije koja kao resurs koriste alternativne odnosno obnovljive izvore energije definirane posebnim propisom. 

Ukoliko se iskaže interes za takvu gradnju, potrebno je provesti odgovarajuće postupke propisane posebnim propisom, zadovoljiti kriterije zaštite prostora i okoliša te ekonomske isplativosti.

Kada se građevine iz stavka 1. ovog članka grade kao građevine osnovne namjene na zasebnoj građevnoj čestici mogu se graditi unutar granica građevinskih područja gospodarske namjene ili izvan granica građevinskih područja pod uvjetom da građevna čestica bude udaljena minimalno 100,0 m od granica građevinskog područja naselja gradskog karaktera; minimalno 30,0 m od granica građevinskog područja ostalih naselja kao i minimalno 50,0 m od ruba zemljišnog pojasa državne ili županijske ceste odnosno željeznice, ili planskog koridora ceste, odnosno željeznice.

Ovim Planom se omogućava planiranje i izgradnja postrojenja za proizvodnju električne energije i/ili toplinske energije (elektrana i sl.) koje kao resurs koriste obnovljive izvore energije uz obvezu smještaja izvan:

· zaštićenih područja prirode,

· zaštićenih krajolika,

· zaštićenih područja graditeljske baštine te

· drugih područja za koje uvjete korištenje i uređenja prostora određuju državne ustanove i ustanove s javnim ovlastima.

Proizvedena električna energija može se koristiti za vlastite elektroenergetske potrebe, a višak ili ukupna proizvedena električna energija bi se predavala u elektrodistribucijski sustav. 

Za omogućavanje preuzimanja viška ili ukupne proizvedene električne energije u distribucijski sustav omogućava se izgradnja elektroenergetskih postrojenja (trafostanica ili rasklopišta), veličine i snage potrebne za prihvat viška ili cjelokupno proizvedene električne energije, kao i priključnih vodova za njihovo povezivanje s postojećom elektroenergetskom mrežom.

Postrojenja za proizvodnju električne i/ili toplinske energije koja kao resurs koriste obnovljive izvore energije mogu se graditi izvan granica građevinskih područja, u izdvojenim građevinskim područjima i unutar granica građevinskog područja naselja.

Postrojenja za proizvodnju električne i/ili toplinske energije koja kao resurs koriste biogorivo, krute mase, bioplin i sl., mogu se graditi izvan granica građevinskih područja samo u sklopu namjena koja su dozvoljene izvan granica građevinskih područja kao npr. farme, proizvodno poljoprivredno-gospodarski pogoni i sl.

U izdvojenim građevinskim područjima izvan naselja gospodarske namjene (proizvodna, poslovna i poljoprivredna), mogu se kao resursi koristiti svi obnovljivi izvori energije, dok se u izdvojenim građevinskim područjima izvan naselja drugih namjena (ugostiteljsko-turističke, športsko-rekreacijske i dr.) kao resurs mogu koristiti samo obnovljivi izvor energije kao što je sunce, vjetar i geotermalna energija.

Unutar granica građevinskog područja naselja postrojenja za proizvodnju električne i/ili toplinske energije koje kao resurse koriste obnovljive izvore energije sunce (solarni kolektori) mogu se graditi na građevnim česticama neovisno o namjeni (osim prometnih i javnih zelenih površina (ne odnosi se na urbanu opremu i sl.)) sukladno posebnim propisima.

Prilikom potencijalnog odabiranja lokacija za smještaj OIE prioritet dati površinama izvan područja EM koje više nisu u funkciji odnosno prethodno su već korištene (industrija, vojni kompleksi i sl.).

Ne planirati postrojenja za proizvodnju električne i/ili toplinske energije koja kao rasurs koriste alternativne odnosno obnovljive izvore energije (sunčeva energija, toplina okoliša, toplina zemlje, biomasa koja ne uključuje ogrjevno drvo, prirodna snaga vodotoka bez hidroloških zahvata i sl.) u područjima ekološke mreže.

Pristupne putove za sve obnovljive izvore energije planirati na način da se u najvećoj mogućoj mjeri iskoriste postojeći putovi i prometnice.

Na području Općine dopušteno je istraživanje područja za gradnju vjetroelektrana na lokacijama koje su izvan građevinskih područja, te ostalih područja zaštićenih posebnim propisima koji zabranjuju gradnju vjetorelektrana.
Minimalna udaljenost vjetroelektrana čija je visina stupa iznad 20,0 m od građevinskog područja naselja iznosi 500,0 m. Buka koju proizvodi vjetroelektrana mora zadovoljiti posebnim propisom određene veličine, a minimalna udaljenost od naselja može biti i veća od određenih 500,0 m. Minimalna udaljenost od cesta i željeznica iznosi dvije visine stupa tj. (d=2h).
Vjetroelektrana čija je visina stupa 20,0 i manje metara mora biti udaljena od građevinskog područja naselja toliko da zadovoljava propisane vrijednosti za buku. Mikrolokacija stupa mora biti na udaljenosti od građevina za boravak ljudi minimalno za dvije visine stupa (d=2 h).

Istražnim prostorom geotermalne vode smatra se područje cijele Općine osim u dijelovima koji su zaštićeni posebnim propisima koji zabranjuju istraživanje i korištenje geotermalne vode.

Na temelju rezultata dobivenih preliminarnim istražnim mjerenjima u daljnjoj stručnoj dokumentaciji za prostore za iskorištavanje mineralnih sirovina-geotermalne vode procijeniti količine stakleničkih plinova koje bi mogle biti oslobođene u atmosferu.''.

Članak 217., mijenja se i glasi:

"Rješenje vodoopskrbe Općine planira se iz sustava grupnog vodovoda Vinkovci s napajanjem iz postojećih crpilišta koja su u funkciji, napajanjem iz novih izvorišta te daljnjom regionalizacijom i povezivanjem na ostale velike sustave vodoopskrbe.".
Članak 219., mijenja se i glasi:

"Na kartografskom prikazu ''2.C. Vodnogospodarstvo'' prikazana je vodoopskrbna mreža i dijelovi sustava. Ovim Planom se omogućava razvoj mreže i gradnja cjevovoda i dijelova sustava sukladno planovima razvoja.
Vodoopskrbni vodovi se polažu u površinama javne namjene. Trase te položaj vodova i ostalih dijelova sustava vodoopskrbe na kartografskom prikazu ''2.C. Vodnogospodarstvo'' su orijentacijske i detaljnije se određuju/definiraju na sljedeći način:
-
za postojeće vodove, podacima isporučitelja vodne usluge ili/i podacima nadležnog područnog ureda za katastar DGU,

-
za planirane vodove, planovima nižeg reda i/ili projektnom dokumentacijom.
Planirani vodovi, važni u sustavu vodoopskrbe, koji prelaze trasu višenamjenskog kanala Dunav-Sava, a koji se ne mogu u tijeku izrade projektne dokumentacije postaviti na drugu lokaciju te postojeći vodovi koji prelaze trasu VKDS mogu egzistirati samo do izgradnje VKDS kada se moraju posebno zaštiti, ukinuti odnosno preložiti na drugu trasu.".

Članak 220., mijenja se i glasi:

"Ako se vodoopskrbni sustav rješava etapno, mora se dimenzionirati i izvoditi kao dio cjelovitog rješenja.

Do izgradnje sustava ovim Planom se dozvoljava/omogućava lokalno rješavanje vodoopskrbe.".

Članak 225., briše se.

Članak 227., mijenja se i glasi:

"Sustavi odvodnje mogu se graditi etapno, a etape realizacije moraju biti usklađene s krajnjim rješenjem.

Trase te položaj vodova i ostalih dijelova sustava odvodnje na kartografskom prikazu ''2.C. Vodnogospodarstvo'' detaljnije se određuju/definiraju na sljedeći način:
-
za postojeće vodove i dijelove sustava odvodnje te uređaj za pročišćavanje, podacima isporučitelja vodne usluge ili/i podacima nadležnog područnog ureda za katastar DGU,

-
za planirane vodove, planovima nižeg reda i/ili projektnom dokumentacijom.".
Članak 231., mijenja se i glasi:

"Nakon izgradnje javnog odvodnog sustava u ulici, postojeće građevine u toj ulici moraju se priključiti na novi odvodni sustav na način i u vremenu definiranom u Zakonskoj legislativi, odnosno sukladno uvjetima isporučitelja vodne usluge.".

U članku 232., iza stavka 2. dodaje se novi stavak 3. koji glasi:

"Vodnogospodarski zahvati s pripadajućim građevinama, uređajima i opremom detaljnije se definiraju projektnom dokumentacijom.".

Članak 237., mijenja se i glasi:

"Na području Općine Cerna su, sukladno posebnom zakonu, zaštićena sljedeća kulturna dobra:

a) Registrirana

- Cerna, župna crkva sv. Mihovila, Z-1143,
- Šiškovci, Spomen česma u čast AVNOJ-a, zaštićeno pod br. R-216-spomenik NOB.
b) Preventivno zaštićena

- Cerna ''Gradac (AN56)''-prapovijesni i srednjovjekovni arheološki lokalitet P-1808 (k.č.br. 100, 101, 102, 103/1, 103/2 i 104, k.o. Cerna).
Zaštićena kulturna dobra orijentacijski su naznačena na kartografskom prikazu br. 3.A, a detaljno se utvrđuje na temelju akata o zaštiti.

Zaštićenim kulturnim dobrom se smatraju i sva kulturna dobra koja će se, nakon donošenja PPUO, zaštititi sukladno posebnom zakonu.

Na području Općine Cerna nalaze se evidentirana kulturno dobro-kulturna dobra od lokalnog značenja:

Na arheološkim lokalitetima koji su evidentirana kulturna dobra-kulturna dobra lokalnog značenja, a poznat im je prostorni položaj i opseg, prije građevinskih zahvata bilo koje vrste moraju se ishoditi posebni uvjeti zaštite nepokretnog kulturnog doba od Konzervatorskog odjela u Vukovaru.

Područje obuhvaćeno prostornim planom ima različit stupanj potencijala za otkrivanje mogućih arheoloških nalaza. Ovisno o dosadašnjim spoznajama i prema procjeni konzervatora, prilikom zahvata koji zahtijevaju zemljane radove uvjetovati će se arheološki postupak kojim će se tražiti prethodna sustavna ili sondažna arheološka istraživanja ili samo arheološki nadzor nad zemljanim radovima. Ovisno o prisutnosti nalaza i značaju otkrivenog, u daljnjem postupku, mogu se odrediti i zaštitna arheološka istraživanja te zatražiti izmjena projekta u svrhu zaštite nalaza ili njegove moguće prezentacije.

Na arheološkim lokalitetima koji su evidentirana kulturna dobra-kulturna dobra lokalnog značenja, a nije im poznat prostorni položaj i opseg primjenjuju se mjere zaštite prema čl. 45. Zakona o zaštiti i očuvanju kulturnih dobara (''NN'' 96/99, 151/03, 157/03, 87/09, 88/10, 61/11, 25/12, 136/12, 157/13, 152/14, 98/15, 44/17 i 90/18).

 
a)
Arheološki lokaliteti i arheološke zone

· S poznatim položajem i utvrđenim opsegom:


- 
AN 45 Benić livade, arheološki lokalitet-sopotska kultura, kasno brončano doba: k.č.br. 1059, k.o. Rokovci; k.č.br. 1983, 1984/1, 1984/2, 1985/1, 1986, 1988, 1989, 1990, 2737/1, 2737/2, 2737/3, 2737/4, dio 2740, 2741/1, 2741/2, dio 2846, sve k.o. Cerna,


-
AZ 46 Stara sela, arheološka zona-sopotska kultura, kasno brončano doba, srednji vijek: k.č.br.1979, 1980, 1981, 1982/1, 1982/2, 2000, 2002, 2742/,2 2742/3, dio 2743/2, dio 2743/5, dio 2744, dio 2841/2, dio 2847, sve k.o. Cevna,


-
AN 47 Višnjevci istok, arheološki lokalitet-prapovijest, sopotska kultura, kasno brončano doba, laten, antika, srednji vijek: k.č.br.1900, 1901, 1902, 1903, 1904, 1905/1, 1905/2, 1967, 1968, 1969, 1970, 1971, 1972, 1973, 1974, 1975, 1977/1, 1977/2, 1977/3, 1978, 2003, 2004, 2005/1, 2005/2, 2010/1, 2010/2, 2011, 2012, 2013, 2014, 2015, 2016, 2017, 2018, 2019, 2020, 2021, 2022, 2023, 2024, dio 2747, dio 2749, dio 2848, dio 2849, 2853, 2872, 2760, 3069, 3070, 3071, 3072, 3075, 3076, 3077, 3078, 3079, 3081, sve k.o. Cerna,


-
AN 48 Višnjevci zapad, arheološki lokalitet-latenska kultura, antika, srednji vijek: k.č.br. 2065, 2066, 2067, 2068, 2069, 2070, 2071, 2072, 2073, 2074, 2075, 2081, 2082, 2083, 2084, 2085, 2086, 2087, 2088, 2089, 2090, 2091, 2092, 2093, 2094, 2095, 2096, 2097/1, 2097/2, 2098, 2099, 2100, 2101, 2763, dio 2875, 2876, k.o. Cerna,


-
AN 49 Grabovci, arheološki lokalitet-sopotska kultura, kasno brončano doba, latenska kultura, antika: k.č.br. 2303, 2304, 2305, 2306, 2307, 2308/1, 2308/2, 2309, 2310, 2311, 2312, 2313, 2314, 2315, 2316, 2317, 2318, 2319, 2320, 2321, 2322, 2328, 2329, 2330, 2331, 2332, 2333, 2334, 2335, 2336, 2339, 2340, 2343/1, 2343/2, 2343/3, 2343/4, 2344, 2347, dio 2822, dio 2823, dio 2969, dio 2970, sve ko.o. Cerna,


-
AN 50 Prosjanice, arheološki lokalitet-sopotska kultura, srednji vijek: k.č.br. 2418, 2419, 2420, 2421, 2422, 2423, 2427, 2428, 2429, 2430, 2431, 2432, 2433, 2434, 2435, 2436, 2437, 2438/1, 2438/2, 2439, 2482, 2483, 2484, 2485, 2486, 2487, 2488, 2489, 2490, 2491, 2492, dio 2819, 2828, k.o. Cerna,


-
AN 51 Trebljevine, arheološki lokalitet-sopotska kultura, kasno brončano doba, latenska kultura, antika, srednji vijek: k.č.br. 2644, 2649, dio 2809/2, k.o. Cerna,


-
AN 52 Bratačevci 1, arheološki lokalitet-sopotska kultura, kasno brončano doba, srednji vijek: k.č.br. 1741, 1742, 1743, 1744, 1745, 1746, 1747, 1748, 1749, 1750, 1751, 1752, 1753/1, 1753/2, 1754, 1755, sve k.o. Cerna,


-
AN 53 Bratačevci 3, arheološki lokalitet-starčevačka i sopotska kultura, srednji vijek: k.č.br. 1619/1,1620, 1623/2, 1624/1, 1624/2, 1625, 1626/2, 1627/1, 1929/1, 1629/2, 1629/3, 1630, 1631/1, 1632/1, 1632/2, 1633, 1634, 1635, 1636, 1637/2, 1638/1, 1638/2, 1639/1, 1639/2, dio 1640, 1651, 1835, 1836, 1837, 1838/1, 1839/1, 1867, 1868, 1869, 1870, 1871, 1972, 1873, 1874, dio 2736, dio 2753, dio 2816, dio 2861, dio 2862, sve k.o. Cerna,


-
AN 54 Bratačevci 2, arheološki lokalitet-kasno brončano doba, antika, srednji vijek: k.č.br. 1493, 1495, 1496, 1497, 1499/1, 1499/2, 1499/3, 1499/4, 1499/5, 1502/1, 1502/3, 1503, 1504/4, 1505/2, 1506, 1508, 1509, 1511/2, 1513/1, 1513/2, 1515, 1516/1, 1516/2, 1517, 1518/1, 1518/2, 1518/3 1518/4, 1518/5, 1519, sve k.o. Cerna,


-
AN 55 Cerna Selo, arheološki lokalitet-kasno brončano doba, latenska kultura, kasni srednji vijek: k.č.br. 1520/1, 1521, 1522, 1523, 1524, 1526/1, 1526/2, 1527/1, 1527/2, 1528/1, 1528/2, 1528/3, 1528/5, 1529, 1530/1, 1530/2, 1530/3, 1530/4, 1531, 1532, 1533, 1534/1, 1535, 1537/1, 1537/2, sve k.o. Cerna,


-
AN 57 Poloj 1, arheološki lokalitet-sopotska kultura, kasno brončano doba, antika, srednji vijek: k.č.br. 1191, 1192, 1193, 1194, 1195, 1196, 1197, 1198, 1199, 1200/1, 1200/2, 1200/3, 1201, 1202, 1202, 1203, 1204, k.o. Cerna,


-
AN 58 Poloj 2, arheološki lokalitet-antika: k.č.br. 1177, 1178/1, 1178/2, 1179, 1180, 1181/1, 1181/2, 1182/1, 1182/2, 1184, 1185, 1186, 1187, 1188, 1189, 1190/1, 1190/2, dio 2789, k.o. Cerna,


-
AN 59 Zagrađe, arheološki lokalitet-srednji vijek: k.č.br. 263/1, 263/2, 263/3, 263/4, 263/5, 2513, 2514,2515/1, 2515/2, 2516, 2517/1, 2517/2, 2517/3, 2517/4, 2517/5, 2518, 2519, 2520, 2521, 2805, k.o. Cerna,


-
AN 60 Jakobovci, arheološki lokalitet-srednji vijek: k-č.br. 2523, 2524/1, 2524/2, 2524/3, 2525, 2526, 2527, 2528, 2529, 2530, 2531, k.o. Cerna.


-
AN 61 Gušćanci, arheološki lokalitet-antika: k.č.br. 3023, 3024, k.o. Cerna,


-
Šiškovci, arheološki lokalitet-prapovijesni (evidentiran pod brojem 4634)-nepoznatog položaja i opsega,


-
Cerna, ''Blata-Gušćanci'', antičko arheološko nalazište-R40a1,


-
Cerna, ''Blata-Jakobovci'', prapovijesno i srednjovjekovno arheološko nalazište-R40a2,


-
Cerna, ''Blata'', srednjovjekovno i novovjekovno arheološko nalazište-R40a3,


-
Cerna, ''Trebljevine-jug'', prapovijesno arheološko nalazište-R40a4,


-
Šiškovci, ''Crne njive (Selište)'', prapovijesno i antičko arheološko nalazište-R98b,


-
Šiškovci, ''Velešinci-jug'', prapovijesno i antičko arheološko nalazište-R98c,

· S približno poznatim položajem, ali bez utvrđenim opsegom:


-
Cerna, ''Kučište i Stanište'', srednjovjekovno arheološko nalazište-E36b,


-
Cerna, ''Slobočina'', srednjovjekovno arheološko nalazište-E36c,


-
Cerna, ''Bratavčevci IV'', prapovijesno i antičko arheološko nalazište-E36d,


-
Cerna, ''Kućani'', srednjovjekovno arheološko nalazište-E241,


-
Cerna, ''Stara Loža'', srednjovjekovno arheološko nalazište-E241a,


b)
Etnološka baština


-
Cerna-Kuća, Ulica braće Radića 31,


-
Cerna-Kuća, Ulica braće Radića 67,


-
Cerna-Kuća, Ulica Ljudevita Gaja 26,


-
Šiškovci-kuća, Ulica Stjepana Radića1,


-
Šiškovci-Kuća, Ribička ulica 4,


c)
Civilne građevine


-
Cerna-građevina, Šetalište F. Tuđmana 5,


-
Cerna, građevina, Šetalište F. Tuđmana 7

d)
Sakralna


-
Šiškovci, crkva sv. Ane


e)
Memorijalna baština


-
Cerna-spomenik Domovinskom ratu,


-
Cerna-spomenik palim borcima NOB-a,


-
Cerna-spomenik tisućitoj godišnjici hrvatskog kraljevstva,


-
Cerna-spomenik M. Reljkoviću


-
Šiškovci-spomenik ustreljenim taocima iz vinkovačkog logora.''.

Članak 238., mijenja se i glasi:

"Mjere zaštite zaštićenih kulturnih dobara

Mjerama propisanima u Zakonu i prostornom planu utvrđuje se obvezni upravni postupak, te način i oblici graditeljskih i drugih zahvata na pojedinačnim kulturnim dobrima-građevinama, građevnim sklopovima, arheološkim nalazištima, katastarskim česticama na kojima se građevine koje imaju svojstvo kulturnog dobra nalaze, te pojedinim zonama zaštite naselja.

Na zaštićenim građevinama, memorijalnim područjima i spomen obilježjima te arheološkim nalazištima upiranima u Registar kulturnih dobara Republike Hrvatske kojima je utvrđeno svojstvo zaštićenog ili preventivno zaštićenog kulturnog dobra obavezno se primjenjuju sve odredbe Zakona o zaštiti i očuvanju kulturnih dobara. Posebnom konzervatorskom postupku osobito podliježu slijedeći zahvati na pojedinačno zaštićenim građevinama, sklopovima, predjelima i nalazištima:

· konzervatorsko-restauratorsko istraživanje i izrada studija i elaborata;

· popravak i održavanje postojećih građevina;

· nadogradnje;

· prigradnje;

· preoblikovanje;

· adaptacije (prilagodbe);

· rušenja i uklanjanja;

· promjena namjene;

· izvođenje radova na arheološkim nalazištima koji uključuju zemljane radove.

U skladu s navedenim Zakonom, za sve nabrojane zahvate na građevinama, sklopovima, predjelima i nalazištima, kod nadležne ustanove za zaštitu kulturne baštine (Ministarstvo kulture, Uprava za zaštitu kulturne baštine, Konzervatorski odjel u Vukovaru, Županijska 5, Vukovar) potrebno je ishoditi propisane suglasnosti:

a)
posebni uvjeti i potvrda glavnog projekta-kod svih zahvata za koje je potreban odgovarajući akt kojim se odobrava građenje i zahvata koji se izvode na temelju glavnog projekta.

b)
posebni uvjeti i prethodno odobrenje-kod svih zahvata za koje nije potreban akt kojim se odobrava građenje i svih zahvata na koje se odnose Pravilnik o jednostavnim i drugim građevinama i radovima (''NN'' 112/17, 34/18, 36/19, 98/19, 31/20) te Pravilnik o održavanju građevina (''NN'' 122/14, 98/19).

c)
nadzor u svim fazama radova, provodi nadležno tijelo za zaštitu kulturne baštine.

d)
prije izgradnje velikih infrastrukturnih zahvata (izgradnja cesta, pruga, mostova, energetskih postrojenja, industrijska postrojenja velike površine i slično) na arheološki neistraženom području investitorima se preporučuje provesti mjere zaštite arheoloških nalazišta prije početka građevinskih radova, i to: 1. terenski pregled područja predviđenog za izgradnju, 2. probna arheološka istraživanja ako terenski pregled pokaže postojanje arheoloških nalaza, 3. sustavna arheološka istraživanja ako probno istraživanje potvrdi postojanje arheološkog nalazišta.

Za svako zaštićeno i preventivno zaštićeno kulturno dobro kao najmanja granica zaštite utvrđuje se pripadna katastarska čestica. Povijesne građevine i spomen obilježja obnavljaju se cjelovito, zajedno s njihovim okolišem: pristupom, vrtom, perivojem, voćnjakom, dvorištem i sl.

Zaštitu kulturnih dobara treba provoditi u skladu s načelima arheološke struke i konzervatorske djelatnosti dokumentiranjem, konzervatorsko-restauratorskim istraživanjem,  valorizacijom i izradom studija; izradom projektne dokumentacije; sanacijom, konzervacijom  i prezentacijom građevina važnih za povijesni i kulturni identitet prostora.

Projektanti radova na zaštićenim kulturnim dobrima trebaju imati dopuštenje Ministarstva kulture za obavljanje poslova na kulturnim dobrima.

Arheološka iskapanja i istraživanja te konzervatorsko-restauratorska istraživanja građevina i izrada studija mogu se obavljati samo na temelju odobrenja koje daje nadležno tijelo.

Ovaj sustav mjera zaštite primijeniti će se i na dobra za koja se nakon donošenja prostornog plana utvrdi svojstvo kulturnog dobra. Ako se nakon donošenja prostornog plana rješenjem utvrdi zaštita arheološkog nalazišta potrebno je postupati na sljedeći način: Zaštićena arheološka nalazišta i zone locirane su katastarskim česticama. Na tim nalazištima, prije svih zemljanih radova koji uključuju kopanje zemljišta, moraju se prethodno ishoditi posebni uvjeti zaštite i prethodno odobrenje, odnosno potvrda glavnog projekta nadležnog Konzervatorskog odjela, koji može propisati i prethodno izvođenje zaštitnih arheoloških iskopavanja i istraživanja. Sva izgradnja na navedenim nalazištima uvjetovana je rezultatima arheoloških istraživanja, bez obzira na ostale prethodno izdane uvjete i odobrenja.

Mjere zaštite evidentiranih kulturnih dobara

Evidentirana kulturna dobra graditeljske i druge baštine spadaju u kategoriju kulturnih dobara od lokalnog značenja. Za zahvate na evidentiranim kulturnim dobrima graditeljske i druge baštine prije početka radova preporučuje se pribaviti stručno mišljenje nadležnog tijela za zaštitu kulturne baštine. Odluku o proglašenju zaštićenog kulturnog dobra od lokalnog značenja donosi predstavništvo tijelo lokalne samouprave sukladno čl. 17. Zakona o zaštiti i očuvanju kulturnih dobara, a način njegove zaštite utvrđuje se uz prethodnu suglasnost nadležnog konzervatorskog odjela.

Spomen biste, spomen obilježja, grobnice, poklonici, kapelice i drugi elementi javnih obilježja ne mogu se uklanjati, premještati ili na njima bilo što raditi bez prethodno pribavljenog mišljenja nadležnog konzervatorskog odjela.

Ako se na području evidentiranih arheoloških nalazišta i zona ili preostalom području Općine, prilikom izvođenja građevinskih ili bilo kojih drugih zemljanih radova naišlo na arheološko nalazište ili nalaze, radovi se moraju prekinuti te o nalazu bez odlaganja obavijestiti Konzervatorski odjel u Vukovaru, kako bi se sukladno odredbama čl. 45. Zakona o zaštiti i očuvanju kulturnih dobara poduzele odgovarajuće mjere osiguranja te zaštite nalazišta i nalaza.''

Članak 242., mijenja se i glasi:

''Područje Općine Cerna u cijelosti mora biti pokriveno organiziranim uklanjanjem svih vrsta otpada (komunalni, neopasni proizvodni, opasni otpad te posebne kategorije otpada).

Komunalni otpad se prikuplja na propisani način i predaje ovlaštenom koncesionaru na daljnje raspolaganje.

Neopasni proizvodni otpad se mora skladištiti na parceli proizvođača otpada na zakonom propisani način, do trenutka predaje ovlaštenom sakupljaču te vrste otpada ili do trenutka odvoza na legalno odlagalište (ili preradu) te vrste otpada.

Opasni otpad i posebne kategorije otpada se moraju privremeno skladištiti na zakonom propisani način, te predati na daljnje gospodarenje ovlaštenom skupljaču opasnog otpada ili posebnih kategorija otpada.

Na području Općine Cerna nisu planirane građevine za gospodarenje otpadom državnog i regionalnog značaja (centar za gospodarenje otpadom, spalionica otpada, odlagalište opasnog otpada, ostala odlagališta otpada i kazeta za zbrinjavanje azbesta).

Sve ostale građevine su građevine za gospodarenje otpadom od lokalnog značaja i planiraju se ovim Planom.''.
Članak 243., mijenja se i glasi:

''Za smještaj reciklažnog dvorišta određen je dio kč.br. 2620/1 k.o. Cerna. Minimalna potrebna površina za formiranje reciklažnog dvorišta je 500,0 m².

Reciklažno dvorište mora biti ograđeno i nadzirano. Pristup do reciklažnog dvorišta mora biti minimalne širine 3,5 m. Na građevnoj čestici nužno je osigurati potreban manevarski prostor u svrhu postavljanja, pražnjenja i održavanja kontejnera za otpad. Sa čestice se mora osigurati kontrolirano prikupljanje oborinskih voda te zbrinjavanje istih na lokalno prihvatljiv način. Maksimalni koeficijent izgrađenosti iznosi 0,6; a maksimalna etažna visina je Po/S+P+2K.
Za potrebe gradnje reciklažnog dvorišta građevinskog otpada potrebna je površina od minimalno 1.000 m². Reciklažno dvorište građevinskog otpada je planirano uz reciklažno dvorište, a mogu biti i jedinstvena cjelina sa zajedničkim ulazom, vagom, ogradom i infrastrukturom. Ukoliko se gradi neovisno o reciklažnom dvorištu, mora biti ograđeno, s pristupom minimalne širine 3,5 m te rješenjem odvodnje oborinskih voda kao i na reciklažnom dvorištu.

Za prikupljanje manjih količina posebnih vrsta otpada (papir, plastika, tekstil, metali, krupni otpad) planirano je korištenje mobilnog reciklažnog dvorišta koje će obilaziti naselje Šiškovci.

Gradnja građevina za gospodarenje otpadom od lokalnog značaja moguća je unutar površina koje su ovim Planom definirane za gospodarsku namjenu.

Na kč.br. 2619/27 k.o. Cerna planirana je gradnja građevine iz sustava gospodarenja otpadom lokalne razine-građevina za gospodarenje ambalažnim otpadom. Uvjeti gradnje su istovjetni s građevinama u gospodarskim zonama (članak 94. ove Odluke). U sklopu ove građevine moguća je i gradnja parkirališta za smještaj kamiona koji sudjeluju u gospodarenju ambalažnim otpadom.

U naseljima je moguće i postavljanje eko-otoka (grupa od 3 ili više posuda za prikupljanje stakla, plastike, papira i sl.). Eko-otoci se postavljaju isključivo na površinama javne namjene, pri čemu treba izbjeći postavljanje na način da ne ometa preglednost vozilima prilikom priključenja na prometne tokove.''.
Članak 250., mijenja se i glasi:

''Obvezna je izrada Studije utjecaja na okoliš po posebnom propisu.''.

Iza članka 259., podnaslov: ''10.1.'' i članci od 260., do 262., brišu se.
Podnaslov iza članka 262., mijenja se i glasi:
''10.1. PRIMJENA POSEBNIH RAZVOJNIH I DRUGIH MJERA''

Podnaslov iza članka 264., mijenja se i glasi:

''10.2. REKONSTRUKCIJA GRAĐEVINA ČIJA JE NAMJENA PROTIVNA PLANIRANOJ NAMJENI''

Članak 265., mijenja se i glasi:

''Sve legalno izgrađene građevine koje se nalaze na površinama predviđenim ovim Planom za drugu namjenu ili su nakon utvrđivanja granica građevinskih područja ostale izvan građevinskih područja (npr. ''salaši'' ili '' stanovi'') mogu se rekonstruirati pod uvjetom da se vanjski gabariti ne povećavaju iznad vrijednosti propisanih odredbama ove Odluke.

Sve legalno izgrađene građevine i građevine koje su uključene u pravni sustav temeljem posebnog propisa mogu se rekonstruirati pod uvjetom da se vanjski gabariti ne povećavaju iznad vrijednosti propisanih odredbama ove Odluke.

Prilikom rekonstrukcije građevina iz stavka 2. ovog članka udaljenosti od susjednih međa se osigura odvodnja krovnih voda na vlastitu građevnu česticu.

Ako je izgrađenost građevne čestice (kig) na kojoj je izgrađena građevina iz stavka 2. ovog članka veća od dozvoljene, ista se prilikom gradnje novih građevina na toj čestici može zadržati ali se ne smije povećati.''.

Podnaslov iza članka 267., mijenja se i glasi:

''10.3.  POSTUPANJE S GRAĐEVINAMA IZGRAĐENIM PROTIVNO UVJETIMA UTVRĐENIM U OVOME PLANU''

Članak 268., mijenja se i glasi:

''Postojeće legalno izgrađene građevine (neovisno o namjeni) koje su izgrađene protivno uvjetima gradnje utvrđenim u ovome Planu mogu se rekonstruirati (dograditi, nadograditi ili promijeniti namjena) zadržavajući postojeće udaljenosti od međa i regulacijskog pravca te se može zadržati i postojeći koeficijent izgrađenosti iako je veći od dozvoljenog ovom Odlukom.''. 

Iza članka 269., dodaje se novi naslov i podnaslov te članci od 269.a. do 269.c.

''B) SMJERNICE ZA IZRADU PROSTORNIH PLANOVA UŽIH PODRUČJA ČIJA SE IZRADA I DONOŠENJE ODREĐUJE OVIM PLANOM
1. OBVEZE IZRADE PROSTORNIH PLANOVA

Članak 269.a.

Sukladno važećem Zakonu te potrebama prostornog uređenja Općine Cerna, ovim Planom utvrđuje se obveza izrade sljedećih prostornih planova:

a)
Urbanistički plan uređenja (UPU):

· Gospodarska zona ''Zagrađe'' u Cerni

· Gospodarska zona ''Grabovci'' u Cerni,
· Gospodarska zona ''Šiškovci'' u Šiškovcima,

· Stambena zona ''Crne njive'' u Šiškovcima,

· Stambena zona ''Crne njive II'' u Šiškovcima,

· UPU 1 u naselju Cerna,

· UPU 2 u naselju Cerna.

Na području Općine važeći plan je Prostorni plan područja posebnih obilježja za područje Višenamjenskog kanala Dunav-Sava.
Do izrade detaljnijih planova, način korištenja zemljišta i uvjeti gradnje utvrđivati će se sukladno odredbama ove Odluke.
Članak 269.b.

Područja za koja se utvrđuje obveza izrade prostornih planova označena su na kartografskom prikazu br. ''3.B.'', ''4.A.'' i ''4.B.''.
Članak 269.c.

Za gradnju građevina unutar obuhvata urbanističkih planova uređenja navedenih u članku 269.a. u stavku 1. ove Odluke, primjenjuju se Opći uvjeti gradnje i uređenja prostora navedeni u članku 21. do 134. ove Odluke, a za gradnju prometnih i građevina komunalne infrastrukture primjenjuju se uvjeti gradnje definirani u članku 172. do 234. ove Odluke.
III. ZAKLJUČNE ODREDBE

Kartografski prikazi koji su do sada bili na snazi, a označeni su rednim brojevima: ''1.'', ''1.A'', ''2.A'', ''2.B'', ''2.C'', ''3.A'', ''3.B'', ''4.A'' i ''4.B'' u cijelosti se zamjenjuju novima kako slijedi:

Odredbe ove Odluke ne primjenjuju se na postupke za zahvate u prostoru na česticama koje su u obuhvatu ovog Plana, a koji su pokrenuti prije stupanja na snagu ove Odluke. Isti postupci dovršit će se po odredbama ove Odluke koja je bila na snazi u vrijeme podnošenja zahtjeva.

Plan izrađen je u (5) pet primjeraka koji se imaju smatrati izvornikom od čega se 1 (jedan) nalazi u pismohrani Izrađivača Plana.

Uvid u Plan može se izvršiti na adresi Općina Cerna, Šetalište dr. F.Tuđmana 2, Cerna,  Jedinstveni upravni odjel i na WEB stranici www.cerna.hr.

Sukladno članku 113. stavak 3., Zakona o prostornom uređenju (‘’Narodne novine’’ broj 153/13, 65/17, 114/18, 39/19 i 98/19), Načelnik Općine Cerna izvršiti će objavu pročišćenog teksta Odredbi za provedbu i grafičkog dijela Prostornog plana uređenja Općine Cerna, najkasnije u roku od 30. dana od stupanja na snagu ove Odluke.

Ova Odluka stupa na snagu osmoga dana po objavljivanju u "Službenom vjesniku'' Vukovarsko-srijemske županije.

